Sigtede erkender alle forhold bortset fra ét - det husker han ikke.

Mandag blev en 25-årig person sigtet for hele fire forhold, efter han i løbet af ti minutter lykkedes med blandt andet at true flere borgere på livet med kniv og kvælertag. Det oplyser anklager hos Nordjyllands Politi, Christian Jacobsen, til TV2 Nord. Hændelsesforløbet udspillede sig først og fremmest på parkeringspladsen og ved indgangen tilhørende supermarkedet Løvbjerg, hvor manden råbte en kvinde ind i hovedet med ordene: - Vil du dø? Dernæst truede han en kvinde med at stikke hende ned med ordene: - Jeg skærer halsen over på dig, møgkælling. Ifølge anklagen havde han også medbragt en lommekniv. Senere skubbede den 25-årige en mand af sin cykel, så han væltede på Algade. Den sigtede er en lokal mand med adresse i Brønderslev. Dog havde ingen af de fire forulempede borgere nogen relation til den sigtede forud for hændelsen, fastlår anklageren. Manden hævder allerede at være kendt af psykiatrien Tirsdag blev den 25-årige mand fremstillet i grundlovsforhør. - Her stod han ved, at det var ham på stedet og erkendte alle forhold med få undtagelser. Dog husker han ikke at have taget en kniv frem og true med at skære halsen over på en af kvinderne. Det oplyser anklager. - Han udtrykker, at grunden til sin adfærd skal findes i stemmerne i sit hovedet. Manden er nu varetægtsfængslet i fire uger i såkaldt surrogat på psykiatrisk sygehus. De næste fire uger vil man blandt andet bruge på at tage stilling til, hvorvidt manden skal mentalundersøges. Anklager oplyser i øvrigt, at man endnu ikke har indhentet oplysninger, om hvorvidt psykiatrien allerede er bekendt manden. Det har den 25-årige dog imidlertid allerede selv givet udtryk for. - Tiden må vise hvad han eventuelt kan modtage af dom. Han risikerer flere måneders fængsel, men det afhænger jo af hvad der er bevis for. Det kan også være han ikke egnet til en normal straf men skal have en behandlingsdom, lyder det fra anklager Christian Jacobsen.